Crecchio dumunung watara 10 km saka pasisir Adriatik ing sisih tengah kidul region Abruzzo, ing provinsi Chieti. Crecchio iku gampang diparani liwat dalan gedhé nomer A14 (metu ing Ortona), yaiku dalan utama ing Italia sadawaning pasisir Adriatik. Yèn wis metu saka dalan gedhé mau banjur ngetutké dalan kang tumuju menyang Guardiagrele lan Gunung Maiella. Morpologi tlatah iki didominasi déning lembah lan bukit. Elevasi désa iki watara 208 m sadhuwuring segara.